సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
క్రికెటర్.. చైన్ల దొంగయ్యాడు..
వేరే ఏ ఉపాధి దొరకని పరిస్థితిలో రాష్ట్రస్థాయి క్రికెటర్ ఒకరు దొంగగా మారాడు.
TNN | Updated:
Oct 18, 2015, 08:02PM IST
ఒకప్పుడు అతగాడు రాష్ట్రస్థాయి క్రికెటర్ గా మంచి పేరు సాధించాడు. కానీ, చెడు వ్యసనాలకు లోనై క్రికెటరుగా భవిష్యత్తును నాశనం చేసుకున్నాడు. వేరే ఏ ఉపాధి దొరకని పరిస్థితిలో దొంగగా మారాడు. మధ్యప్రదేశ్ రాష్ట్రానికి చెందిన ముర్తుజా అలీ (30) ఉదంతం ఇది. ముర్తుజా అలీ ఒకప్పుడు అండర్-19 విభాగంలో మధ్యప్రదేశ్ రాష్ట్రానికి ఆడాడు. తన ప్రతిభతో చక్కని పేరు పొందాడు. కానీ, తరువాత్తరువాత అతను క్రికెట్ నుండి కనుమరుగైపోయాడు. చెడు సావాసాలతో దారితప్పి నేరాల బాటపట్టాడు. మహిళల మెడల్లో గొలుసులను దొంగిలించే ముఠాను తయారుచేసి దొంగల నేతగా మారాడు. మధ్య ప్రదేశ్ లో అయితే తెలిసే ప్రమాదముందని భావించి తమ ముఠా కార్యకలాపాలను దక్షిణాది రాష్ట్రాల్లో నిర్వహించేవాడు. జహంగీరాబాద్ పోలీసులు ఇటీవల ఒక నేరం గురించి విచారిస్తున్న క్రమంలో ముర్తుజా అలీ గ్యాంగు గురించి తెలుసుకున్నారు. వారు తీగలాగితే డొంక కదిలింది. విషయం బయటకొచ్చింది. దాంతో వారు ముర్తుజా టీములోని షాదబ్, హైదర్, రజా అలీ, గుఫ్రాన్‌లను అదుపులోకి తీసుకున్నారు. వీరి వద్ద నుండి నాలుగు మోటార్ బైక్‌లు, పది బంగారు చైన్లను స్వాధీనం చేసుకున్నారు.